
 
 
Natječaj za sudjelovanje u Erasmus+ projektu  „Vještine za zdraviji svijet III“  („Skills for a healthier world III”) 
 
Medicinska škola u Šibeniku provodit će projekt „Skills for a healthier world III” u trajanju od 1. rujna 2026. godine do 31. kolovoza 2027. godine.   
Mobilnost će se provesti u Sevilli (Španjolska). 
Mobilnost u Španjolskoj će trajati 14 dana, a boravak učenika u Sevilli održat će se u razdoblju od 29. studenoga do 12. prosinca 2026. S učenicima će, kao pratnja, ići dva nastavnika. Ciljanu skupinu ove mobilnosti čini ukupno 16 učenika: 8 učenika 4. B razreda, smjera farmaceutski tehničar/tehničarka, te 8 učenika 4. C razreda, smjera zdravstveno-laboratorijski tehničar/tehničarka.
Uvjeti prijave za sudjelovanje: 
· učenik Medicinske škole  
· dobrovoljna prijava na natječaj 
· predana dokumentacija do 13. listopada 2026. (14:00 sati) 
· suglasnost roditelja/skrbnika 
Dokumentacija za prijavu: 
· ispunjen obrazac za prijavu (privitak na dnu stranice)  
· suglasnost roditelja/skrbnika s upisanom šifrom učenika (privitak na dnu stranice) 
· preslika svjedodžbe prethodno završenog razreda   
· motivacijsko pismo s planom aktivnosti za predstavljanje projekta     
· životopis s navedenim aktivnostima u školi i natjecanjima  
Dodatni bodovi: 
· potvrda o slabijem ekonomskom položaju obitelji učenika 
· učenici s posebnim odgojno-obrazovnim potrebama 
Obveze i dužnosti učenika koji će sudjelovati u mobilnosti: 
· redovito pohađanje svih pripremnih aktivnosti 
· redovito pohađanje stručne prakse tijekom mobilnosti 
· uvažavanje i poštivanje ostalih sudionika mobilnosti i djelatnika Škole koji će biti u pratnji učenicima 
· redovito vođenje Dnevnika rada 
· održavanje dnevnih evaluacijskih sastanaka tijekom mobilnosti 
· učenici neće konzumirati alkoholna pića i neprimjereno se ponašati za vrijeme mobilnosti 
· sudjelovanje u planiranju i provedbi diseminacijskih aktivnosti projekta.
 
Način bodovanja prijava: 
· opći uspjeh prethodnog razreda (2-5 bodova)
· strani jezik prethodnog razreda (2-5 bodova)
· motivacijsko pismo s planom aktivnosti za predstavljanje projekta (1-5 bodova)
· učenici s manje mogućnosti - 4 boda
· životopis s navedenim aktivnostima u školi (1-5 bodova)
· uspjeh učenika na školskim, županijskim i državnim natjecanjima (u prošloj školskoj godini — 2025./2026.):
· jedno od prva tri mjesta osvojena na školskom natjecanju - 2 boda
· jedno od prva tri mjesta osvojena na županijskom ili medužupanijskom natjecanju: 3 boda
· sudjelovanje na državnom natjecanju: 5 bodova
· izrečena pedagoška mjera u prethodnom razredu (-1 bod za opomenu, - 2 boda za ostale, pohvala Nastavničkog vijeća +1 bod)
· u slučaju istog broja bodova, prednost će imati učenici s teškoćama, nepovoljnim ekonomskim uvjetima, te učenici koji do sada nisu sudjelovali u Erasmus+ mobilnostima
Zrelost učenika za sudjelovanje u mobilnosti – procjena stručnih nastavnika
· procjenjuje se razina zrelosti učenika za sudjelovanje u međunarodnoj mobilnosti, osobito odgovornost, samostalnost, pouzdanost, primjerenost ponašanja, komunikacijske vještine, odnos prema obvezama, sposobnost prilagodbe novom okruženju te spremnost na suradnju i poštivanje pravila ustanove domaćina.
· procjenu daju stručni nastavnici koji neposredno rade s učenikom u nastavi i/ili tijekom zdravstvenih vježbi – (1-5 bodova) 

Postupak prijave: 
Učenici su natječajnu dokumentaciju dužni predati do utorka, 13. listopada 2026. godine, do 14:00 sati (uključujući i taj dan), u referadu škole (Martini Mikulandra).
Privremeni rezultati odabira učenika, objavljeni pod šiframa učenika, bit će dostupni 14. listopada 2026. godine na mrežnoj stranici škole, Facebook stranici škole i oglasnoj ploči škole. Učenici imaju pravo podnijeti prigovor na privremene rezultate 15. listopada 2026. godine. Nakon isteka roka za podnošenje prigovora, konačni rezultati odabira učenika bit će objavljeni 16. listopada 2026. godine.
Nakon odabira učenika, sudionici mobilnosti, odnosno njihovi roditelji/skrbnici, sklapaju sa školom ugovor kojim se obvezuju na izvršavanje svojih obaveza kako ne bi morali vraćati sredstva utrošena na mobilnost. 
Povjerenstvo za odabir učenika: 
· Aleksandra Acalin
· Antonija Žaja 
· Mirjana Polić
· Ivana Cvitan
· Slavica Krnić 
Napomena: 
Za mobilnost i za svaki smjer će se odabrati 2 učenika koji će biti na rezervnoj listi. Tim učenicima se savjetuje da pohađaju sve pripremne aktivnosti kako bi se, u slučaju odustajanja nekog od odabranih učenika, mogli uključiti u projekt. 
Za sve dodatne informacije možete se javiti koordinatoru projekta, Antoniji Žaja –  e-mail: antonijazaja@gmail.com , mob: 098/642176  ili osobno. 

